CELEX: 32021D1818
Language: hu
Date: 2021-10-15 00:00:00
Title: A Tanács (KKBP) 2021/1818 határozata (2021. október 15.) az Európai Unió mozambiki katonai kiképzési missziójának (EUTM Mozambik) megindításáról

2021.10.18.   
               
               
                  HU
               
               
                  Az Európai Unió Hivatalos Lapja
               
               
                  L 368/5
               
            
         A TANÁCS (KKBP) 2021/1818 HATÁROZATA
         (2021. október 15.)
         az Európai Unió mozambiki katonai kiképzési missziójának (EUTM Mozambik) megindításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Európai Unió mozambiki katonai kiképzési missziójáról (EUTM Mozambik) szóló, 2021. július 12-i (KKBP) 2021/1143 tanácsi határozatra (1),
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2021. július 12-én elfogadta az Európai Unió mozambiki katonai kiképzési missziójáról (EUTM Mozambik) szóló (KKBP) 2021/1143 határozatot.
                  
               
                     (2)
                  
                  
                     A Politikai és Biztonsági Bizottság 2021.szeptember 28-án megállapodott arról, hogy jóvá kell hagyni az EUTM Mozambik missziós tervét (MPLAN), ideértve a művelet-végrehajtási szabályokat is.
                  
               
                     (3)
                  
                  
                     A misszióparancsnok ajánlása alapján az EUTM Mozambikot 2021. október 15-én el kell indítani.
                  
               
                     (4)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó, és Dánia nem vesz részt az EUTM Mozambik finanszírozásában sem,
                  
               ELFOGADTA EZT A HATÁROZATOT:
         
            1. cikk
            A Tanács jóváhagyja az EUTM Mozambik missziós tervét, ideértve a művelet-végrehajtási szabályokat is.
         
         
            2. cikk
            Az EUTM Mozambik 2021. október 15-én indul el.
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2021. október 15-én.
            
               
                  a Tanács részéről
               
               
                  az elnök
               
               J. CIGLER KRALJ
            
         
         
            (1)  HL L 247., 2021.7.13., 93. o.